Det voldsomme drab på den 48-årige musiklærer Henrik Bjerremand Kristensen skal behandles af et nævningeting ved Retten i Aalborg. En 15-årig dreng, der om få dage fylder 16, er tiltalt for drab og røveri mod Henrik Bjerremand Kristensen, der blev fundet død tidligt om morgenen den 27. oktober sidste år tæt ved Aalborg Stadion. Drengen har indrømmet at have været i salgsmål med den dræbte, men nægter sig skyldig i tiltalen på manddrab. Da han er under 18 år kan han højst idømmes otte års fængsel. Den 15-årige er en af de unge, der en overgang holdt til i Kennedy-arkaden i Aalborg.

Referat:
Det såkaldte stadiondrab fra Aalborg skal for retten fra den 6. til den 8. august.